реалния начин на земеползване, когато е приложимо;
 д)
 не съдържат елементи, свързани с инвестиционни разходи.
 Член 11
 Комбинация от ангажименти и комбинация от мерки
 1. Могат да се комбинират различни ангажименти за агроекология и климат съгласно член 28 от Регламент (ЕС) No 1305/2013, ангажименти за биологично земеделие съгласно член 29 от същия регламент, ангажименти за хуманно отношение към животните съгласно член 33 от същия регламент и ангажименти за екология и климат в областта на горското стопанство съгласно член 34 от същия регламент, при условие че те се допълват и са съвместими. Държавите членки прилагат списъка с разрешените комбинации към своите програми за развитие на селските райони.
 2. Когато се комбинират мерки или различни ангажименти по една или различни мерки, посочени в параграф 1, при определянето на равнището на подпомагане държавите членки отчитат конкретните пропуснати ползи и допълнителни разходи в резултат на комбинацията.
 3. Когато дадена операция е обхваната от две или повече мерки или от два или повече различни вида операции, държавите членки могат да припишат разходите към доминиращата мярка или вид операция. Прилага се специфичното процентно участие на тази доминираща мярка или вид операция.
 Член 12
 Национална мрежа за селските райони
 1. Държавите членки предвиждат създаването и функционирането на националната мрежа за селските райони, посочена в член 54 от Регламент (ЕС) No 1305/2013, и стартирането на нейния план за действие най-късно 12 месеца след като Комисията одобри програмата за развитие на селските райони или специфичната програма за създаването и функционирането на националната мрежа за селските райони, в зависимост кое от двете е приложимо.
 2. Необходимата структура за управлението на националната мрежа за селските райони се създава или в рамките на компетентните национални или регионални органи, или външно чрез подбор посредством тръжна процедура, или като комбинация от двете. Тази структура трябва да бъде в състояние да изпълнява поне дейностите, посочени в член 54, параграф 3, буква б) от Регламент (ЕС) No 1305/2013.
 3. Когато дадена държава членка е предпочела специфична програма за създаването и функционирането на националната мрежа за селските райони, тази програма включва елементите, посочени в част 3 от приложение I към настоящия регламент.
 Член 13
 Информиране и публичност
 1. Управляващият орган представя стратегия за информиране и публичност, както и всички изменения по нея, на мониторинговия комитет за сведение. Стратегията се представя не по-късно от шест месеца след приемането на програмата за развитие на селските райони. Управляващият орган информира мониторинговия комитет поне веднъж годишно относно напредъка по прилагането на стратегията за информиране и публичност и за своя анализ на резултатите, както и за планираните действия за информиране и публичност, които ще бъдат осъществени през следващата година.
 2. Подробни правила за задълженията на управляващия орган и бенефициерите за информиране и публичност се съдържат в приложение III.
 Член 14
 Система за мониторинг и оценка
 1. Общата система за мониторинг и оценка, посочена в член 67 от Регламент (ЕС) No 1305/2013, включва следните елементи:
 а)
 интервенционна логика, която показва взаимодействията между приоритетите, областите с поставен акцент и мерките;
 б)
 набор от общи показатели за контекст, резултати и крайни продукти, включително показатели, които